CELEX: 62007TB0411
Language: hu
Date: 2008-03-18 00:00:00
Title: T-411/07. R. sz. ügy: Az Elsőfokú Bíróság elnökének 2008. március 18-i végzése – Aer Lingus Group kontra Bizottság ( Ideiglenes intézkedés iránti kérelem – Összefonódások ellenőrzése – Valamely összefonódást a közös piaccal összeegyeztethetetlennek minősítő határozat – A 139/2004/EK rendelet 8. cikkének (4) és (5) bekezdése – Végrehajtás felfüggesztése és ideiglenes intézkedések iránti kérelem – Az intézmények közötti hatáskörmegosztással ellentétes intézkedés – A Bizottság hatásköre – A beavatkózóval szemben elrendelt ideiglenes intézkedések – Végrehajtás felfüggesztése iránti kérelem – Elfogadhatóság – Fumus boni iuris hiánya – Sürgősség hiánya – Súlyos és helyrehozhatatlan kár hiánya – Jövőbeli és bizonytalan eseményektől függő kár – Elégtelen indokok – Az érdekek összességének mérlegelése )

20.12.2008   
            
            
               HU
            
            
               Az Európai Unió Hivatalos Lapja
            
            
               C 327/26
            
         Az Elsőfokú Bíróság elnökének 2008. március 18-i végzése – Aer Lingus Group kontra Bizottság
   (T-411/07. R. sz. ügy)
   („Ideiglenes intézkedés iránti kérelem - Összefonódások ellenőrzése - Valamely összefonódást a közös piaccal összeegyeztethetetlennek minősítő határozat - A 139/2004/EK rendelet 8. cikkének (4) és (5) bekezdése - Végrehajtás felfüggesztése és ideiglenes intézkedések iránti kérelem - Az intézmények közötti hatáskörmegosztással ellentétes intézkedés - A Bizottság hatásköre - A beavatkózóval szemben elrendelt ideiglenes intézkedések - Végrehajtás felfüggesztése iránti kérelem - Elfogadhatóság - Fumus boni iuris hiánya - Sürgősség hiánya - Súlyos és helyrehozhatatlan kár hiánya - Jövőbeli és bizonytalan eseményektől függő kár - Elégtelen indokok - Az érdekek összességének mérlegelése’)
   (2008/C 327/49)
   Az eljárás nyelve: angol
   Felek
   
      Felperes: Aer Lingus Group (Dublin, Írország) (képviselők: A. Burnside solicitor és B. van de Walle de Ghelcke és T. Snels ügyvédek)
   
      Alperes: az Európai Közösségek Bizottsága (képviselők: X. Lewis, É. Gippini Fournier és S. Noë meghatalmazottak)
   
      Az alperest támogató beavatkozó: Ryanair Holdings plc (Dublin, Írország) (képviselők: J. Swift QC, V. Power, A. McCarthy és D. Hull solicitors, G. Berrisch ügyvéd)
   Az ügy tárgya
   Ideiglenes intézkedés iránti kérelem, amely elsősorban arra irányul, hogy a Bizottságot kötelezzék egyes, a Ryanair Holdings plc-nek a felperes tőkéjében való részesedésszerzésével kapcsolatos intézkedések elfogadására, másodsorban – és másodlagosan – arra, hogy a Bizottsággal vagy a Ryanair Holdings plc-vel szemben ugyanilyen tartalmú végzést fogadjanak el, és harmadsorban arra, hogy a vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (HL L 24., 1. o.; magyar nyelvű különkiadás 8. fejezet, 3. kötet, 40. o.) 8. cikkének (4) bekezdése szerinti eljárás megindítását, és az említett rendelet 8. cikkének (5) bekezdése szerinti ideiglenes intézkedés elrendelését megtagadó 2007. október 11-i C (2007) 4600 bizottsági határozat végrehajtását függesszék fel.
   A végzés rendelkező része
   
               1)
            
            
               Az Elsőfokú Bíróság az ideiglenes intézkedés iránti kérelmet elutasítja.
            
         
               2)
            
            
               Az Elsőfokú Bíróság a költségekről jelenleg nem határoz.